CELEX: 62019TN0884
Language: ro
Date: 2019-12-30 00:00:00
Title: Cauza T-884/19: Acțiune introdusă la 30 decembrie 2019 – Folschette și alții/Comisia

24.2.2020   
            
            
               RO
            
            
               Jurnalul Oficial al Uniunii Europene
            
            
               C 61/58
            
         
      Acțiune introdusă la 30 decembrie 2019 – Folschette și alții/Comisia
      (Cauza T-884/19)
      (2020/C 61/74)
      Limba de procedură: franceza
      
         Părțile
      
      
         Reclamanți: Marc Folschette (Leudelange, Luxemburg), Tetyana Grygorenko (Leudelange) și Professional Business Solutions SA (Leudelange) (reprezentant: N. Bauer, avocat)
      
         Pârâtă: Comisia Europeană
      
         Concluziile
      
      Reclamanții solicită Tribunalului:
      
                  —
               
               
                  admiterea în principiu a cererii;
               
            
                  —
               
               
                  declararea temeiniciei acesteia;
               
            
                  —
               
               
                  declararea răspunderii extracontractuale a pârâtei;
               
            
                  —
               
               
                  obligarea pârâtei, pentru motivele enunțate anterior, la plata:
                  
                              —
                           
                           
                              către domnul Marc Folschette, a sumei totale de 219 210 de euro (două sute nouăsprezece mii două sute zece euro);
                           
                        
                              —
                           
                           
                              către doamna Tetyana Grygorenko, a sumei totale de 75 000 de euro (șaptezeci și cinci de mii de euro);
                           
                        
                              —
                           
                           
                              către societatea pe acțiuni Professional Business Solutions SA, a sumei totale de 500 000 euro (cinci sute de mii de euro);
                           
                        
            
                  —
               
               
                  cu dobânzile legale cuvenite de drept, începând de la data hotărârii de achitare a Cour d’appel (Curtea de Apel, Luxemburg) din 11 ianuarie 2017 ori de la data formulării prezentei cereri de chemare în judecată și până la plata integrală;
               
            
                  —
               
               
                  obligarea pârâtei la plata cheltuielilor de judecată efectuate în cauză;
               
            
                  —
               
               
                  rezervarea în beneficiul reclamanților a oricăror altor drepturi, mijloace și acțiuni.
               
            
         Motivele și principalele argumente
      
      În susținerea acțiunii, reclamanții invocă un motiv unic, întemeiat pe încălcarea suficient de caracterizată a unei norme de drept european având ca obiect conferirea unor drepturi particularilor. Reclamanții reproșează Oficiului European de Luptă Antifraudă (OLAF), care este un serviciu al Comisiei Europene, încălcarea cu intenție și suficient de caracterizată a mai multor norme de drept european, cu încălcarea gravă și vădită a limitelor care se impuneau puterii sale de apreciere. Astfel, OLAF nu s-a conformat obligației de a respecta prezumția de nevinovăție, nici obligației legale de a căuta probe în favoarea și împotriva reclamanților și de a dispune încheierea investigației atunci când aceasta nu a condus la identificarea unor elemente incriminatoare. Aceste încălcări constituie cauza directă a unui prejudiciu cert, direct și real suferit de reclamanți, a cărui reparare este solicitată de aceștia în temeiul articolelor 340 și 268 TFUE.